Rozenburg

Dit artikel geit euver de Zuid-Hollandse plaots, deilgemeinte en 't eiland. Ouch in de Haarlemmermeer ligk 'n plaots die zoe hèt, zuug Rozenburg (Noord-Hollandj)

Rozenburg is 'n eiland en e stadsdeil vaan de stad Rotterdam in de Nederlandse provincie Zuid-Holland, mèt op 1 januari 2006 12.853 inwoeners en 'n oppervlak vaan 6,37 km2 (daovaan 1,86 km2 water). Tot 2010 waor Rozenburg 'n zelfstendege gemeinte, ein vaan de kleinste vaan Nederland.

 Historie 
't Dörp Rozenbrug besleit laank neet 't gans eiland Rozenburg. De res weurt in beslaag genome door de have-districte Botlek en Europoort. 't eiland Rozenburg oontstoont in de zestiende iew door bedieking vaan zandplaote bij de moond vaan de Maos. Op 't eiland oontwikkelde ziech twie dörper: Blankenburg en Rozenburg. In 't begin vaan de jaore viefteg begós me Botlek aon te lègke; vaanaof 1957 volgde Europoort. Heiveur woorte versjèllende haves oet 't eiland gegraove, kaom 't Calandkanaal door 't eiland te ligke, mós Blankenburg gesloop weure en mós 't natuurrizzervaot De Beer verdwijne. Rozenburg leet me stoon; me bouwde dit oet tot 'n woenplaots veur havearbeiders. In inkel jaore steeg 't aontal inwoeners nao mie es tiendoezend. Per 18 miert 2010 is de gemeinte Rozenburg opgeheve en es deilgemeinte touwgeveug aon Rotterdam.

Historische inwoenertalle
 Jaor  Aontal  Greuj (gans Z-Holland) 1795  435Volkstèlling 1795 - Holland  -- 1830  768Volkstèlling 1830  +76,6% 1840  878Volkstèlling 1840 - Zuid-Holland  +14,3% (+9,6%) 1849  1.146Volkstèlling 1849 - Zuid-Holland  +30,5% (+7,1%) 1859  1.205Volkstèlling 1859  +5,1% (+9,5%) 1869  1.372Volkstèlling 1869  +13,9% (+11,5%) 1879  1.761Volkstèlling 1879 - Zuid-Holland  +28,4% (+16,8%) 1889  2.005Volkstèlling 1889 - Zuid-Holland  +13,9% (+18,2%) Jaor  Aontal  Greuj (gans Z-Holland) 1899  1.961Volkstèlling 1899 - Zuid-Holland  -2,2% (+20,5%) 1909  2.163Volkstèlling 1909 - Diechheid vaan de bevolking  +10,3% (+21,5%) 1920  2.538Volkstèlling 1920  +17,3% (+20,7%) 1930  2.523Volkstèlling 1930  -0,6% (+16,6%) 1947  2.975Volkstèlling 1947  +17,9% (+16,7%) 1956  3.163Woeningtèlling 1956  +6,3% (+13,3%) 1960  3.949Volkstèlling 1960  +24,8% (+4,6%) 1971  11.280Volkstèlling 1971  +185,6% (+10,1%)

Opmerkinge
 Genormaliseerd nao 'n periood vaan tien jaor bedreug 't greujciefer tösse 1795 en 1830 +17,6%.
 De inwoenertalle veur 1971 zien aofgerund op ganse vieftalle.

Rillatief oontwikkeling vaan 1830 tot 1971
(logaritmische sjaol; x1830=100)

Greun: Gemeinte Rozenburg
Blauw: Provincie Zuid-Holland

Aonzien
Rozenburg heet gei hendeg monuminteel aonzien. 't Dörp kint mer drei rieksmonuminte: de windmeule 'de Hoop', e bijgebouw vaan dezelfde meule en e jachhoes.Rieksmonuminte in Rozenburg D'n aonlag vaan zoeväöl havegebeed kortbij heet me wèlle compensere door väöl greun roontelum.

Verkier
Bij Rozenburg geit d'n N15 euver in d'n A15. Deze weeg maak 't aanderszins geïsoleerd, want aon drei kante door water ingeklemp Rozenburg good bereikbaar. Aon de noordkant vaan 't dörp veurt sinds minsehäögenis e poontveer euver de Nui Maos vaan en nao Maassluis.

Waope
Op 24 juli 1816 kraog Rozenburg vaan d'n Hoege Raod vaan Adel e waope touwgekind wat ziech zoe liet umsjrieve:

In goud (geel) twie paole vaan keel (roed); op die aon de rechterkant (veur de beziener links'') twie roeze [vaan goud], op die aon de linkerkant 'nen torie vaan zèlver.

't Waope is sprekend en tuint twie roeze en 'n börg. De plaots is oetindelek geneump nao de börg vaan de hiere vaan Wassenaar, die in 'nen hoof mèt roeze stoont. 't Eiland Rozenburg waor bezit vaan 't geslach Van Wassenaar. De kleure goud en keel koume oet 't waope vaan Holland.Heraldrywiki - Rozenburg

 Gebore in Rozenburg 
 Bonnie St. Claire, popzengeres
 Alex van der Zouwen, rapper

 Rifferenties 

 Externe link 
 Website vaan 't stadsdeil

Categorie:Rotterdam
Categorie:Dörper in Zuud-Hollandj
Categorie:Gewaeze gemeintes in Zuud-Hollandj